cyanic-selkie/wikianc huggingface dataset:
ไมโครเวฟ (เพลงอารักษ์ อมรศุภศิริ)
เนื้อหาของเพลงเกี่ยวกับเมื่อ "ไมโครเวฟ" เครื่องใช้ไฟฟ้าในครัวเรือนที่สามารถอุ่นอ­าหารอะไรก็ได้ที่เราอยากทานให้พร้อมเข้าปา­กได้เพียงชั่วพริบตาถูกนำมาเปรียบกับ "ความรัก" จากคำสอนของพี่สาวที่แสนดี ... สูตรสำเร็จของ "ความรัก" จาก "เป้" จึงชัดเจนขึ้น เพราะเราไม่สามารถนำ "ความรัก" เข้า "ไมโครเวฟ" อุ่นแล้วทานได้เลย
มิวสิควิดีโอนี้กำกับโดย จอห์น - กิตติธัช ตั้งศิริกิจ เป็นเพลงรักแนวคิดสุดเก๋ โดยมี เป้ - อารักษ์ อมรศุภศิริ และ "เพชร" นาระ เอื้อทวีกุล (รัตนารัตน์ เอื้อทวีกุล) มาร่วมถ่ายทอดวงจรความรักของคน 2 คนผ่านมุมมองความรักในแบบ "ไมโครเวฟ"
การตอบรับ
เพลง "ไมโครเวฟ" ได้ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เยี่ยนชุน
เยี่ยนชุน (จีนตัวเต็ม : 燕順 / อังกฤษ : Yan Shun) สำเนียงแต้จิ๋วคือ เอียนสุน เป็นตัวละครสมมุติจากซ้องกั๋ง มีฉายาว่า พยัคฆ์สีรุ้ง (จีน : 錦毛虎 / อังกฤษ : Multicoloured Tiger) เป็นผู้กล้าอันดับที่ 50 ของเขาเหลียงซาน และเป็นคนที่ 14 ในตำแหน่ง 72 สหายดิน เนื่องจากธุรกิจของเขาล้มละลาย จึงไปเป็นหัวหน้าโจรเขาชิงฟง (清風山 ท.เชงฮวงซัว ; ปัจจุบันอยู่ในเมืองชิงโจว มณฑลซานตง) พร้อมกับหวังอิงและเจิ้งเทียนโข่ว เมื่อตอนที่ซ่งเจียงกำลังจะไปหาฮัวหยงนั้น ถูกหวังอิงจับตัวมาแล้วพาขึ้นเขาชิงฟงเพื่อหวังจะฆ่าให้ตาย ซ่งเจียงจึงพูดขึ้นว่า "เห็นทีว่า ข้าซ่งเจียงคงต้องตายภายในวันนี้" ในตอนนั้นเองเยี่ยนชุนได้ยินพอดี จึงตกใจมากแล้วสั่งให้ลูกน้องแก้มัดให้ซ่งเจียง แล้วพากันกินเลี้ยงในคืนนั้น
หาน ต้ง
หาน ต้ง (เกิด 11 พฤศจิกายน ค.ศ. 1980 มณฑลเจ้อเจียง) เป็นนักแสดงชาวจีน
เยี่ยนชุน
เขาเข้าร่วมกับเหลียงซานหลังจากเหตุการณ์ค่ายชิงฟง และได้เป็นหัวหน้ากองทหารม้าแห่งเหลียงซาน ในช่วงการรบกับฟางล่าที่เนินเขามังกรดำ (烏龍嶺 ท.โอวเล่งเนีย ; ปัจจุบันอยู่ในแถวเจ้อเจียง) เขาเห็นหม่าหลินถูกฆ่าตายโดยสือเป่า (石寶 ท.เจียโป) ซึ่งเป็นแม่ทัพฝ่ายศัตรู จึงเข้ารบกับสือเป่าเพื่อหวังล้างแค้น แต่ก็ถูกสือเป่าใช้กระบองทุบตาย
หาน ต้ง
เป็นที่รู้จักกันดีจากบท "องค์ชายเก้า" จากฝ่ามิติลิขิตสวรรค์ ในปี ค.ศ. 2011, "ซีจุ๊" จากแปดเทพอสูรมังกรฟ้า ในปี ค.ศ. 2013, "เถียนป๋อกวง" จาก กระบี่เย้ยยุทธจักร ในปีเดียวกัน และ"อุ้ยเสี่ยวป้อ" จากซีรีส์เรื่อง อุ้ยเสี่ยวป้อ จอมยุทธเจ้าสำราญ ในปี ค.ศ. 2014
กุบไล ข่าน
กุบไล ข่าน (Kublai Khan), โคบิไล ข่าน (Хубилай хаан), หยวนชื่อจู่ (元世祖) หรือ ซีโจ๊วฮ่องเต้ เป็นข่านแห่งจักรวรรดิมองโกลและยังเป็นฮ่องเต้องค์แรกของราชวงศ์หยวน
กุบไล ข่าน เป็นพระราชนัดดาในจักรพรรดิเจงกิส ข่าน พระองค์ขึ้นเป็นข่านแห่งจักรวรรดิมองโกลเมื่อ พ.ศ. 1803 (ค.ศ. 1260) และสถาปนาราชวงศ์หยวนเมื่อ พ.ศ. 1822 (ค.ศ. 1279)
จักรวรรดิมองโกลที่เจงกิส ข่าน สร้างไว้ขึ้นถึงจุดสูงสุดในสมัยของกุบไล ข่าน เมื่อกุบไล ข่าน สามารถเอาชนะราชวงศ์ซ่งของจีน และยึดครองปักกิ่ง ปกครองประเทศจีน กุบไล ข่าน ยังตีได้ดินแดนต้าหลี่ (ในมณฑลยูนนานในปัจจุบัน) และเกาหลี นอกจากนี้ยังได้พยายามยึดครองดินแดนนิฮง (ญี่ปุ่นในปัจจุบัน) และดินแดนหนานหยาง (ดินแดนแหลมสุวรรณภูมิ) ประกอบด้วยพม่า เวียดนาม และอินโดนีเซีย แต่ไม่ประสบความสำเร็จ
ในยุคสมัยของกุบไล ข่าน มีนักเดินทางชาวตะวันตกมากมายเดินทางมาถึงดินแดนจีนของกุบไล ข่าน นักเดินทางที่มีชื่อเสียงคือมาร์โก โปโล
อ้างอิง
12151294
พระแม่ศีตลาเทวี
เทวตำนาน
พระแม่ทุรคาได้แบ่งภาคมากำเนิดเป็นธิดาของฤาษีกาตยายนะ (เทวนาครี: कात्यायन ; อังกฤษ: Katyayana) มีนามว่า"กาตยายนี" (เทวนาครี: कात्यायनी ; อังกฤษ: Katyayani) อันเป็นอวตารปางที่6ของพระแม่ทุรคาในนวทุรคาทั้ง9 ครั้งหนึ่งมีอสูรตนหนึ่งชื่อ ชวาราสุระ หรือ ชวาราสูร (เทวนาครี: ज्वारासुर ; อังกฤษ: Jwarasura) ได้ปรากฏตัวขึ้นแล้วทำให้เกิดโรคระบาดแก่ผู้คนไปทั่ว พระนางกาตยายนีทรงทราบเรื่องจึงส่งพระสหายของพระนางที่เป็นเด็กมีนามว่า พฏุกะ(เทวนาครี: बटुक ; อังกฤษ: Batuka) ออกไปจัดการชวาราสูร แต่เขาก็ปราชัยและสลบไป จากนั้นก็เกิดพายุขึ้นตรงที่พฏุกะนอนสลบอยู่ แล้วมีบุรุษผู้หนึ่งมีรูปลักษณ์ที่น่ากลัว มีผิวสีดำ นุ่งห่มหนังสัตว์ มีสามเนตร สี่กร ร่างกายสูงใหญ่ มีนามว่า"กาลไภรวะ"(เทวนาครี: कालभैरव ; อังกฤษ: Kaal Bhairava)ได้ปรากฏพระองค์ขึ้นแล้วต่อสู้กับชวาราสูรและก็สามารถสังหารชวาราสูรได้สำเร็จ แต่ก่อนที่ชวาราสูรจะสิ้นใจ เขาได้กล่าวว่าถึงแม้พระกาลไภรวะจะสังหารตนได้ แต่โรคระบาดก็ยังคงอยู่ในโลกต่อไปไม่สิ้นสุด พระกาลไภรวะรีบนำข่าวนี้ไปบอกพระนางกาตยายนี พระนางจึงปรากฏพระองค์ในรูปของพระแม่ศีตลา แล้วทำการปัดเป่าโรคภัยไข้เจ็บและสิ่งชั่วร้ายของมนุษย์บนโลกให้หมดสิ้นไป จนมนุษย์หวนกลับมามีสุขภาพดีอีกครั้ง
ซูเปอร์จีที
ซูเปอร์ จีที (Super GT) เป็นการแข่งรถในประเทศญี่ปุ่นที่เริ่มต้นขึ้นในปี ค.ศ. 1993 เริ่มต้นใช้ชื่อว่า All-Japan Grand Touring Car Championship (JGTC) ซึ่งต่อมาก็ได้เปลี่ยนชื่อเป็น ซูเปอร์จีที ในปี ค.ศ. 2005 และผ่านการรับรองจากเอฟไอเอโดยตรง
ปัจจุบันซูเปอร์จีทีเป็นการแข่งขันรถยนต์ซุปเปอร์คาร์ที่ยิ่งใหญ่ที่สุดในเอเซีย และยังถูกกล่าวขานว่าเป็นรายการแข่งรถคลาสจีที ที่เร็วที่สุดในโลก
อนิเมะในปี พ.ศ. 2567
เหตุการณ์ที่เกี่ยวข้องกับ '''อนิเมะในปี พ.ศ. 2567'''
ภาพยนตร์
รายชื่อภาพยนตร์อนิเมะที่เข้าฉายเปิดตัวในโรงภาพยนตร์ระหว่างวันที่ 1 มกราคม ถึงวันที่ 31 ธันวาคม พ.ศ. 2567
ซีรีส์โทรทัศน์
รายชื่อซีรีส์อนิเมะโทรทัศน์ที่ออกอากาศเปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2567
ออริจินอลเน็ตแอนิเมชัน
รายชื่อออริจินอลเน็ตแอนิเมชันที่เผยแพร่เปิดตัวครั้งแรกระหว่างวันที่ 1 มกราคมถึงวันที่ 31 ธันวาคม พ.ศ. 2567
ออริจินอลวิดีโอแอนิเมชัน
รายชื่อออริจินอลวิดีโอแอนิเมชันที่เปิดตัวระหว่างวันที่ 1 มกราคมถึงวันที่ 31 ธันวาคม พ.ศ. 2567
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเพชรบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเพชรบุรี และอำเภอบ้านแหลม (ยกเว้นตำบลบางตะบูน ตำบลบางตะบูนออก และตำบลบ้านแหลม)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอท่ายาง และอำเภอชะอำ
จังหวัดโฆรอซอเนแรแซวี
จังหวัดโฆรอซอเนแรแซวี เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน มัชฮัดเป็นศูนย์กลางและเป็นเมืองหลักของจังหวัด
ภูมิอากาศแบบป่าดิบชื้น
ภูมิอากาศแบบป่าดิบชื้น (Tropical rainforest climate) หรือเรียกอีกอย่างหนึ่งว่าภูมิอากาศแบบเส้นศูนย์สูตร เป็นภูมิอากาศแบบร้อนชื้นมักพบบริเวณแถบเส้นศูนย์สูตร ประเทศที่มีภูมิอากาศแบบนี้มักจะมีป่าดิบชื้น ในระบบการแบ่งเขตภูมิอากาศแบบเคิพเพิน เขตภูมิอากาศนี้แทนด้วยอักษร Af
ลักษณะ
ป่าดิบชื้นในเขตร้อนมีภูมิอากาศแบบร้อนชื้น ซึ่งไม่มีฤดูแล้ง ทุก ๆ เดือนมีปริมาณหยาดน้ำฟ้าอย่างต่ำ 60 มิลลิเมตร ป่าดิบชื้นไม่มีฤดูร้อนหรือฤดูหนาว โดยปรกติจะมีอุณหภูมิสูงตลอดทั้งปี รวมถึงมีฝนตกหนักตลอดทั้งปีด้วย ในบริเวณแถบเส้นศูนย์สูตร อุณหภูมิเฉลี่ยในแต่ละวันอาจแทบไม่แตกต่างกัน โดยความแตกต่างระหว่างอุณหภูมิช่วงกลางวันและช่วงกลางคืนอาจมีความแตกต่างมากกว่าการเปลี่ยนแปลงอุณหภูมิในแต่ละวัน
ตัวอย่างเมืองที่มีภูมิอากาศแบบป่าดิบชื้น
ทวีปแอฟริกา
ทวีปอเมริกาเหนือ
ทวีปเอเชีย'''
พิพิธภัณฑ์สัตววิทยา มหาวิทยาลัยเกษตรศาสตร์
พิพิธภัณฑ์สัตววิทยา มหาวิทยาลัยเกษตรศาสตร์ (Zoological Museum Kasetsart University, ZMKU) เป็นพิพิธภัณฑ์ที่อยู่ในความดูแลรับผิดชอบของภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นแหล่งรวบรวมความรู้ ประวัติศาสตร์ ตลอดจนศิลปะและวิทยาศาสตร์เข้าด้วยกัน นับเป็นพิพิธภัณฑ์แรกของคณะวิทยาศาสตร์ที่ได้มีการจัดแสดงตัวอย่างสัตว์นับพันชิ้น ซึ่งมีทั้งสัตว์มีกระดูกสันหลัง และสัตว์ไม่มีกระดูกสันหลัง โดยอยู่ในรูปของสัตว์สตาร์ฟ ตัวอย่างแห้ง ตัวอย่างดอง ตัวอย่างดองใส ตัวอย่างสัตว์ต่าง ๆ เหล่านี้นับเป็นสิ่งที่มีคุณค่าเป็นอย่างยิ่งทั้งต่อการศึกษา การเรียน การสอน และการเผยแพร่ความรู้ทางสัตววิทยาและชีววิทยา ตลอดจนมีร้านขายของที่ระลึกภายในบริเวณด้วย
ภูมิอากาศแบบป่าดิบชื้น
ตัวอย่างเมืองที่มีภูมิอากาศแบบป่าดิบชื้น
เขตโอเชียเนีย
พิพิธภัณฑ์สัตววิทยา มหาวิทยาลัยเกษตรศาสตร์
ประวัติ
พิพิธภัณฑ์สัตววิทยาเริ่มจัดตั้งขึ้นเมื่อประมาณ พ.ศ. 2500 ที่ตึกชีววิทยาเก่า ตรงข้ามอนุสาวรีย์สามบูรพาจารย์สามเสือแห่งเกษตร (ปัจจุบัน เป็นสำนักงานสถิติการเกษตร กระทรวงเกษตรและสหกรณ์) โดยเริ่มต้นจากการเป็นห้องเก็บตัวอย่างเพื่อใช้ในการศึกษาทางวิทยาศาสตร์ชีวภาพแก่นิสิตมหาวิทยาลัยเกษตรศาสตร์ ตลอดจนการให้บริการยืตัวอย่างเพื่อการเรียนการสอนแก่มหาวิทยาลัยอื่น ๆ อาทิ มหาวิทยาลัยศรีนครินทรวิโรฒ เป็นต้น ซึ่งตัวอย่างสัตว์มีแหล่งที่มาจากหลายแหล่งด้วยกัน ได้แก่ การออกเก็บตัวอย่างของคณาจารย์ในทุกวันพุธ การให้นิสิตจัดทำเป็นผลงานแล้วนำส่งเพื่อเก็บรวบรวมไว้ใช้ประโยชน์ในการเรียนต่อไป และการรับบริจาค การจัดแสดงตัวอย่างสัตว์ในสมัยแรกนั้นเป็นการจัดแสดงอย่างง่าย โดยมีเพียงตู้กระจกรูปทรงสามเหลี่่ยมประมาณ 3 ตู้ ซึ่งยังคงปรากฏและใช้งานอยู่ที่พิพิธภัณฑ์สัตววิทยาในปัจจุบัน
ต่อมาเมื่อคณะวิทยาศาสตร์ (เดิมคือ คณะวิทยาศาสตร์และอักษรศาสตร์) มีการย้ายมายังบริเวณที่ตั้งในปัจจุบัน จึงมีการเคลื่อนย้ายตัวอย่างที่ได้เก็บรวบรวมไว้นั้นมายังตึกชีววิทยา และปรับปรุงห้องจัดเก็บให้เป็นห้องจัดแสดงตัวอย่างสัตว์ที่มีขนาดใหญ่ และตั้งชื่อว่า "พิพิธภัณฑ์สัตววิทยา" แต่เนื่องจากในอดีตที่ผ่านมาพิพิธภัณฑ์สัตววิทยาขาดการดูแลอย่างจริงจัง เนื่องจากขาดงบประมาณสนับสนุนจึงทำให้ไม่มีเจ้าหน้าที่ดูแลประจำ การจดทะเบียนตัวอย่างสัตว์ยังไม่เป็นระบบ ภาควิชาสัตววิทยาได้เล็งเห็นความสำคัญและคุณค่าของตัวอย่างสัตว์ซึ่งบางตัวอย่างอาจเป็นสัตว์ป่าหายากในอนาคต จึงมีคำสั่งภาควิชาสัตววิทยา ที่ 5/2539 แต่งตั้งคณะทำงานพัฒนาพิพิธภัณฑ์สัตววิทยาขึ้น เมื่อวันที่ 11 มกราคม พ.ศ.2539 เพื่อศึกษาวิธีการจัดเก็บและจัดแสดงตัวอย่างสัตว์ในพิพิธภัณฑ์ที่เหมาะสม ดำเนินการจัดเก็บและจัดแสดงตัวอย่างสัตว์ในพิพิธภัณฑ์ ตลอดจนประมวลข้อมูลเพื่อให้บริการสารสนเทศแก่ผู้สนใจ
ในปีงบประมาณ พ.ศ.2539 พิพิธภัณฑ์สัตววิทยาได้รับการสนับสนุนตามโครงการพัฒนาพิพิธภัณฑ์สัตววิทยาในส่วนของการจดทะเบียนตัวอย่างสัตว์ จากสำนักพิพิธภัณฑ์และวัฒนธรรมการเกษตร มหาวิทยาลัยเกษตรศาสตร์ นับเป็นพิพิธภัณฑ์เครือข่ายระดับที่ 2 โดยเริ่มจากการเก็บข้อมูลทะเบียนตัวอย่างสัตว์อย่างมีระบบในรูปแบบอิเล็กทรอนิกส์ในระบบคอมพิวเตอร์ ทำให้สามารถสืบค้นข้อมูลได้ง่ายและสะดวกรวดเร็ว ตลอดจนปรับปรุงการติดป้ายแสดงตัวอย่าง การซ่อมแซมตัวอย่างที่ชำรุด และวางแผนการจัดแสดงเพื่อให้ความรู้แก่ผู้เข้าชมให้มากที่สุด
ภาควิชาสัตววิทยาได้ดำเนินการพัฒนาและปรับปรุงงานพิพิธภัณฑ์เพื่อให้เนื้อหามีความทันสมัยน่าสนใจและได้ทำพิธีเปิดพิพิธภัณฑ์ในรูปแบบใหม่ เมื่อวันที่ 27 พฤศจิกายน พ.ศ.2558 ทั้งนี้ เพื่อประโยชน์สูงสุดต่อการให้ความรู้ด้านชีววิทยาและสัตววิทยาแก่ผู้เข้าชมพิพิธภัณฑ์สัตววิทยา
ที่ตั้ง
พิพิธภัณฑ์สัตววิทยาตั้งอยู่ ณ ตึกสัตววิทยา ชั้น 1 ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เปิดให้ผู้สนใจเข้าชมโดยไม่คิดค่าใช้จ่าย
การเดินทาง
การเดินทางมายังพิพิธภัณฑ์สัตววิทยา มหาวิทยาลัยเกษตรศาสตร์ ได้หลายเส้นทาง ได้แก่ การเดินทางมาด้วยรถไฟฟ้าสามารถเลือกได้สองรูปแบบ จากนั้นสามารถใช้บริการรถสวัสดิการภายในมหาวิทยาลัยเกษตรศาสตร์หรือรถจักรยานยนต์บริการ เพื่อเดินทางเข้ามาที่คณะวิทยาศาสตร์
สายรถโดยสารประจำทางแบ่งตามถนนสายหลักรอบมหาวิทยาลัยเกษตรศาสตร์ ดังนี้ จากนั้นสามารถใช้บริการรถสวัสดิการภายในมหาวิทยาลัยเกษตรศาสตร์หรือรถจักรยานยนต์บริการ เพื่อเดินทางเข้ามาที่คณะวิทยาศาสตร์
หากเดินทางมายังพิพิธภัณฑ์สัตววิทยา คณะวิทยาศาสตร์ มหาวิทยาลัยเกษตรศาสตร์ ด้วยรถยนต์ส่วนตัวสามารถใช้เส้นทางหลัก 3 เส้นทาง ได้แก่ ถนนพหลโยธิน ถนนวิภาวดีรังสิต และถนนงามวงศ์วาน
ทั้งนี้ สามารถจอดรถได้ที่จุดบริการจอดรถของมหาวิทยาลัย ได้แก่
ความสัมพันธ์อาร์มีเนีย–รัสเซีย
ความสัมพันธ์ทวิภาคีระหว่างประเทศอาร์มีเนียและสหพันธรัฐรัสเซียในปัจจุบันได้รับการสถาปนาขึ้นเมื่อวันที่ 3 เมษายน ค.ศ. 1992 แม้ว่ารัสเซียจะเป็นผู้มีบทบาทสำคัญในอาร์มีเนียตั้งแต่ต้นคริสต์ศตวรรษที่ 19 ความสัมพันธ์ทางประวัติศาสตร์ของทั้งสองประเทศมีรากฐานมาจากสงครามรัสเซีย-เปอร์เซีย ใน ค.ศ. 1826 ถึง 1828 ระหว่างจักรวรรดิรัสเซียและกาจาร์อิหร่าน ซึ่งหลังจากนั้นก็ยอมยกอาร์เมเนียตะวันออกให้รัสเซีย ยิ่งไปกว่านั้น รัสเซียยังได้รับการมองว่าเป็นผู้ปกป้องอาณาประชาราษฎร์คริสต์ศาสนิกชนในจักรวรรดิออตโตมัน รวมถึงชาวอาร์มีเนียด้วย
หลังจากการล่มสลายของสหภาพโซเวียต อาร์มีเนียได้แบ่งปันแนวทางของรัสเซียที่มุ่งเสริมสร้างเครือรัฐเอกราช (CIS) อาร์มีเนียและรัสเซียต่างก็เป็นสมาชิกของพันธมิตรทางทหาร ซึ่งคือองค์การสนธิสัญญาความมั่นคงร่วมกัน (CSTO) พร้อมกับอีกสี่ประเทศจากอดีตสหภาพโซเวียต ซึ่งเป็นความสัมพันธ์ที่อาร์มีเนียพบว่าจำเป็นต่อความมั่นคง ท่ามกลางสัญญาและข้อตกลง ซึ่งกำหนดความสัมพันธ์ระหว่างรัฐบาล – สนธิสัญญามิตรภาพ, ความร่วมมือ และความช่วยเหลือซึ่งกันและกันของวันที่ 29 สิงหาคม ค.ศ. 1997 เป็นเอกสารจำนวนหนึ่ง ซึ่งควบคุมฐานทัพของหน่วยทหารรัสเซียและผู้ประสานงานในสาธารณรัฐอาร์มีเนีย ทั้งนี้ ประเทศอาร์มีเนียเข้าเป็นสมาชิกสหภาพเศรษฐกิจยูเรเชียเต็มรูปแบบเมื่อวันที่ 2 มกราคม ค.ศ. 2015
ภูมิหลัง
ส่วนสำคัญของดินแดนที่ปัจจุบันเป็นของประเทศอาร์มีเนียได้รวมเข้ากับจักรวรรดิรัสเซียตามสนธิสัญญาตอร์กาแมนเช ค.ศ. 1828 ที่ลงนามระหว่างรัสเซียและเปอร์เซีย หลังจากสงครามรัสเซีย-เปอร์เซีย (ค.ศ. 1826–1828)
หลังจากการปฏิวัติรัสเซีย ค.ศ. 1917 อาร์มีเนียได้รับเอกราชในช่วงสั้น ๆ ในฐานะสาธารณรัฐอาร์มีเนียที่หนึ่ง ครั้นภายใน ค.ศ. 1920 รัฐดังกล่าวได้รวมอยู่ในสหพันธ์สาธารณรัฐสังคมนิยมโซเวียตทรานส์คอเคซัส ซึ่งเป็นสมาชิกประกอบขึ้นของสหภาพโซเวียตที่จัดตั้งขึ้นอย่างเป็นทางการใน ค.ศ. 1922 ส่วนใน ค.ศ. 1936 รัฐทรานส์คอเคซัสถูกยุบ โดยปล่อยให้รัฐที่เป็นส่วนประกอบ รวมทั้งสาธารณรัฐสังคมนิยมโซเวียตอาร์มีเนีย กลายเป็นสาธารณรัฐสหภาพเต็มรูปแบบ
ความสัมพันธ์ภายใต้นีกอล พาชินยัน (ตั้งแต่ ค.ศ. 2018)
ความสัมพันธ์ระหว่างรัฐบาลระหว่างประเทศต่างตึงเครียดหลังการเลือกตั้ง นีกอล พาชินยัน เป็นนายกรัฐมนตรีอาร์มีเนียในเดือนพฤษภาคม ค.ศ. 2018 พาชินยันถูกเปรียบเทียบโดยนักการเมืองและสื่อของรัสเซียกับแปตรอ ปอรอแชนกอ ของยูเครนซึ่งได้รับเลือกเป็นประธานาธิบดีไม่นานหลังจากการปฏิวัติยูเครน ค.ศ. 2014 ที่สนับสนุนตะวันตก ความตึงเครียดเพิ่มขึ้นอีกหลังจากการจับกุมอดีตประธานาธิบดี โรเบิร์ต โคตชายาน และเลขาธิการใหญ่องค์การสนธิสัญญาความมั่นคงร่วมกัน ยูริ คาชาตูรอฟ  เช่นเดียวกับข้อพิพาททางธุรกิจที่เกี่ยวข้องกับบริษัทรัสเซียที่ดำเนินงานในอาร์มีเนีย
รัสเซียถูกอธิบายว่าไม่เต็มใจที่จะเข้าแทรกแซงอย่างเปิดเผยในสงครามนากอร์โน-คาราบัค ค.ศ. 2020 เพื่อสนับสนุนอาร์มีเนียเนื่องจากความตึงเครียดอย่างต่อเนื่องระหว่างปูตินและพาชินยัน ในท้ายที่สุดรัสเซียได้จัดการเจรจาสันติภาพระหว่างอาเซอร์ไบจานและอาร์มีเนียซึ่งมีผลในข้อตกลงหยุดยิงในวันที่ 10 ตุลาคม ซึ่งต่อมาถูกทั้งสองฝ่ายเพิกเฉย สงครามหยุดชะงักเมื่อผู้นำของคู่ต่อสู้และประธานาธิบดีของรัสเซียลงนามในข้อตกลงสงบศึกในมอสโกเมื่อวันที่ 9 พฤศจิกายน ค.ศ. 2020
คีตาญชลี ราว (นักวิทยาศาสตร์)
คีตาญชลี ราว (Gitanjali Rao; เกิด 19 พฤศจิกายน 2005) เป็นนักประดิษฐ์, นักเขียน, นักวิทยาศาสตร์ และผู้สนับสนุนการศึกษาระบบสะเต็มชาวอเมริกัน เธอชนะการแข่งขันนักวิทยาศาสตร์เยาวชนดิสคัฟเวอรีเอดูเคชั่น 3 เอ็มเมื่อปี 2017 เธอมีรายชื่อปราฏในฟอบส์ 30 ที่อายุต่ำกว่า 30 ปี (Forbes 30 Under 30) จากผลงานประดิษฐ์ของเธอ เธอเป็นนักประดิษฐ์เยาว์อันดับต้นของไทม์ (TIME Top young innovator) ในปี 2020 จากผลงานพัฒนาและ "การเวิร์กช็อปการพัฒนา" ของเธอที่จัดขึ้นทั่วโลก ในวันที่ 4 ธันวาคม 2020 เธอได้รับเกียรติปรากฏบนปกของ ไทม์ ในฐานะ "เด็กแห่งปี" (Kid of the Year)
ชีวิตช่วงต้น
คีตาญชลีมาจากโลนทรี คอลอราโด เธอเข้าโรงเรียนสะเต็มไฮแลนส์แรนช์ เธอมีความฝันจะศึกษาต่อในด้านพันธุศาสตร์และวิทยาการระบาดที่สถาบันเอ็มไอที
การงาน
คีตาญชลีได้รู้ถึงกรณีวิกฤตน้ำที่ฟลินท์จากการชมข่าว  เธอจึงเริ่มมีความสนใจเกี่ยวกับวิธีในการตรวจวัดระดับตะกั่วในน้ำ เธอได้พัฒนาอุปกรณ์ซึ่งใช้คาร์บอนนาโนทูบที่สามารถส่งข้อมูลด้วยระบบบลูทูธ คีตาญชลีมีโอกาสได้ร่สมงานกับนักวิทยาศาสตร์วิจัยที่ 3M ในปี 2017 เธอชนะการแข่งขันนักวิทยาศาสตร์เยาวชนดิสคัฟเวอรีเอดูเคชั่น 3 เอ็ม และได้รับเงินรางวัล $25,000 จากผลงานสิ่งประดิษฐ์ของเธอ เทธิส (Tethys)  เทธิส ประกอบด้วยแบตเตอรีขนาด 9 โวลต์, หน่อยตรวจจับตะกั่ว, ส่วนต่อขยายบลูทูธ และโปรเซสเซอร์ สิ่งประดิษฐ์นี้ใช้คาร์บอนนาโนทูบ (carbon nanotubes) ซึ่งค่าความต่างศักย์จะเปลี่ยนเมื่อถูกตะกั่ว เธอเรียนรู้เรื่องคาร์บอนนาโนทูบจากเว็บไซต์ของสถาบันเอ็มไอที
พระแม่ษัษฏี
ประติมานวิทยา
พระแม่ษัษฏีมีเทวลักษณะปรากฏเป็นเทพนารี และทรงมีเทวลักษณะอยู่ในอิริยาบถประทานกษีรธารา(น้ำนม)แก่ทารก หรือทรงอุ้มทารกแปดคนไว้ในอ้อมพระพาหา(แขน)ของพระนาง. และสีพระฉวี (สีผิว) ของพระนางมักจะเป็นสีเหลืองหรือสีทอง. ในบทสวดมนต์lสำหรับการระลึกถึงเพื่อการทำสมาธิของศาสนาฮินดู คือ  ธยานัม-มนตร์ (Dhyana-mantra ) – พรรณาว่าพระนางเป็นสตรีอันทรงประดับประดาด้วยศิราภรณ์  ถนิมพิมพาภรณ์ และ พัสตราภรณ์อันงดงามและมีกิ่งไม้มงคลวางอยู่บนเพลา (ตัก)ของพระนาง. และ วิฬาร์ (แมว) () คือ เทพพาหนะ ของพระนาง. และการพรรณนาถึงพระนางแบบโบราณในบางที่อาจแสดงให้พระพักตร์(ใบหน้า)ของพระนางเป็น วิฬาร์ (แมว), ในขณะที่บางท้องที่พรรณาอธิบายว่าพระพักตร์(ใบหน้า)ของพระนางเป็นนก.
พงศกร รอดชมภู
พลโท ดร. พงศกร รอดชมภู อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ อดีตรองหัวหน้าพรรคอนาคตใหม่ อดีตประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร
ประวัติ
พลโท พงศกร (ชื่อเดิม ทรงพล) สำเร็จการศึกษาจากโรงเรียนเตรียมทหาร รุ่นที่ 14 (รุ่นเดียวกับพลอากาศเอกตรีทศ สนแจ้ง อดีตผู้บัญชาการทหารอากาศ พลเอกธีรชัย นาควานิช อดีตผู้บัญชาการทหารบก พลเอก นิพัทธ์ ทองเล็ก อดีตปลัดกระทรวงกลาโหม นาวาอากาศเอกวีระยุทธ ดิษยะศริน อดีตพระสวามีในสมเด็จเจ้าฟ้าฯ กรมพระศรีสวางควัฒน วรขัตติยราชนารี พลเอกอักษรา เกิดผล อดีตประธานคณะที่ปรึกษากองทัพบก และพลเอกอุดมเดช สีตบุตร อดีตผู้บัญชาการทหารบก) วิทยาศาสตร์บัณฑิต (วิศวกรรมศาสตร์) โรงเรียนนายร้อยพระจุลจอมเกล้า รุ่นที่ 25 นิติศาสตรบัณฑิต มหาวิทยาลัยสุโขทัยธรรมาธิราช พัฒนบริหารศาสตรมหาบัณฑิตทางพัฒนาการเศรษฐกิจ สถาบันบัณฑิตพัฒนบริหารศาสตร์ ศิลปศาสตรมหาบัณฑิต (การทหาร) โรงเรียนเสนาธิการทหารบก และรัฐศาสตรดุษฎีบัณฑิต จุฬาลงกรณ์มหาวิทยาลัย
พลโท พงศกร เริ่มรับราชการทหารในตำแหน่งผู้บังคับหมวดปืนเล็ก กองพันทหารราบที่ 3 กรมทหารราบที่ 1 มหาดเล็กรักษาพระองค์ ผู้บังคับกองพันพัฒนาที่ 1 กองทัพภาคที่ 1 ผู้อำนวยการกองนโยบายและแผน กรมกิจการพลเรือนทหาร ก่อนจะโอนย้ายเป็นรองเลขาธิการสภาความมั่นคงแห่งชาติ ที่ปรึกษานายกรัฐมนตรีฝ่ายข้าราชการประจำ นอกจากนี้ยังเป็นผู้ช่วย ศึกษา และแก้ไขกฎหมายในคณะอนุกรรมการของสภาผู้แทนราษฎรสมัยปี 2554 - 2557 อีกด้วย
ข้อวิจารณ์
พลโท พงศกร เป็นหนึ่งในนายทหารนอกราชการที่ยังคงพักอาศัยในบ้านพักของทางราชการ แม้ว่าจะเกษียณอายุราชการมาหลายปีแล้ว ซึ่งขัดแย้งกับแนวทางของพรรคอนาคตใหม่ ที่ผลักดันเรื่องการปฏิรูประบบราชการทหาร จนนำไปสู่การประกาศลาออกจากตำแหน่งรองหัวหน้าพรรคอนาคตใหม่ของพลโท พงศกร ในเวลาต่อมา
นวยาน
นวยาน (เทวนาครี: नवयान, Navayāna) แปลว่า "ยาน (พาหนะ) ใหม่" เป็นนิกายหนึ่งในศาสนาพุทธในประเทศอินเดีย ที่เกิดขึ้นจากการตีความศาสนาขึ้นใหม่ของภีมราว รามชี อามเพฑกร (Bhimrao Ramji Ambedkar) ผู้มีชาติกำเนิดมาจากชนชั้นทลิต (Dalit, "มิควรข้องแวะ") ในยุคที่อินเดียตกเป็นอาณานิคม เขาได้รับการศึกษาจากต่างประเทศ กระทั่งในปี พ.ศ. 2478 เขามีความประสงค์เปลี่ยนศาสนาจากฮินดูไปนับถือศาสนาพุทธ อามเพฑกรได้ศึกษาคติและหลักธรรมคำสอนทางศาสนาเช่นจตุราริยสัจและอนัตตา ซึ่งเขาปฏิเสธความเชื่อเรื่องดังกล่าว แต่ได้นำคำสอนทางศาสนาไปตีความใหม่เรียกว่า นวยาน หรือ "ยานใหม่" แห่งพุทธศาสนา บางแห่งก็เรียกนิกายนี้ว่า ภีมยาน (Bhimayāna) ตามชื่อต้นของอามเพฑกรคือ "ภีมราว" ต่อมาเมื่อวันที่ 13 ตุลาคม พ.ศ. 2499 อามเพฑกรได้ประกาศละจากนิกายหีนยานและมหายาน รวมทั้งศาสนาฮินดู ทว่าเขาก็เสียชีวิตลงหลังการเปลี่ยนศาสนาจากฮินดูไปนับถือนวยานได้เพียงหกสัปดาห์
ด้านขบวนการพุทธศาสนิกชนทลิต (Dalit Buddhist movement) ของประเทศอินเดีย ได้ประกาศให้นวยานเป็นนิกายใหม่ ที่มีหลักธรรมต่างออกไปจากหีนยาน, มหายาน และวัชรยาน โดยนิกายนวยานไม่ต้องบำเพ็ญตนหรือรักษาศีล ปฏิเสธสมณเพศ ไม่เชื่อเรื่องกรรม, สังสารวัฏ, วิปัสสนา, นิพพาน และอริยสัจ ซึ่งล้วนเป็นพื้นฐานของพุทธศาสนานิกายอื่น ๆ ถือเป็นการตีความศาสนาพุทธใหม่ แต่จะนำหลักธรรมของพระพุทธเจ้ามาต่อสู้กับปัญหาเรื่องชนชั้นวรรณะและความเสมอภาคในสังคม
อามเพฑกรเรียกนิกายนวยานว่า ศาสนาพุทธใหม่ (Neo-Buddhism) และหนังสือ พระพุทธเจ้าและธรรมะของพระองค์ (The Buddha and His Dhamma) ซึ่งเขียนโดยอามเพฑกร ถือเป็นหนังสือศักดิ์สิทธิ์ของชาวนวยาน
จากการสำรวจสำมะโนครัวประชากรอินเดีย พ.ศ. 2554 พบว่ามีพุทธศาสนิกชนชาวอินเดียจำนวน 8.4 ล้านคน ในจำนวนนี้นับถือนิกายนวยานจำนวน 7.3 ล้านคน หรือคิดเป็นร้อยละ 87 ของจำนวนพุทธศาสนิกชนทั้งหมดในประเทศ และส่วนใหญ่อาศัยอยู่ในรัฐมหาราษฏระจำนวน 6.5 ล้านคน หรือคิดเป็นร้อยละ 90 จากจำนวนผู้นับถือนิกายนวยานทั้งหมดในประเทศ พุทธศาสนิกชนนิกายนวยานส่วนใหญ่มีทั้งชาวทลิตและคนที่ร่ำรวย มีอัตราการรู้หนังสือร้อยละ 81.29 ซึ่งสูงกว่าค่าเฉลี่ยระดับประเทศคือร้อยละ 72.98
พังก์โกส์คลาสสิกร็อก
พังก์โกส์คลาสสิกร็อก เป็นอัลบั้มรวมเพลงลำดับที่ 9 ของชุดอัลบั้มคัฟเวอร์ พังก์โกส์... ออกจำหน่ายโดยเฟียร์เลสเรเคิดส์ เมื่อวันที่ 27 เมษายน พ.ศ. 2553 อัลบั้มนี้มีเพลง "ยัวร์เลิฟ" (Your Love) ของ The Outfield ซึ่งได้คัฟเวอร์อีกครั้งเป็นครั้งที่ 2 และยังมีซีดีแซมเพลอร์โบนัสอีกด้วย
ฉบับวางจำหน่ายในญี่ปุ่น
ฉบับญี่ปุ่นประกอบไปด้วยแทร็กโบนัสจำนวน 2 แทร็ก
อำเภอหญ่าแบ่
หญ่าแบ่ (Nhà Bè) เป็นอำเภอในนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 อำเภอมีเนื้อที่ 100 ตารางกิโลเมตร และมีประชากร 103,793 คน
ที่ตั้งทางภูมิศาสตร์
อำเภอหญ่าแบ่ติดต่อกับเขต 7 ทางทิศเหนือ จังหวัดล็องอานทางทิศใต้ จังหวัดด่งนายทางทิศเหนือ อำเภอเกิ่นเส่อทางทิศใต้ และอำเภอบิ่ญจั้ญทางทิศตะวันตก
เขตการปกครอง
เกิ่นเส่อแบ่งเขตการปกครองออกเป็น 1 เมืองระดับตำบล (หญ่าแบ่) และ 6 ตำบล
การเพิ่มความเป็นขั้วของกลุ่ม
ในจิตวิทยาสังคม การเพิ่มความเป็นขั้วของกลุ่ม (group polarization) หมายถึงความโน้มเอียงที่กลุ่มจะตัดสินใจไปในทางที่สุดขั้วมากกว่าแนวโน้มของสมาชิกในฐานะปัจเจก โดยผลการตัดสินใจไปในทางที่สุดขั้วขึ้นเหล่านี้จะเข้าใกล้ความเสี่ยงมากขึ้นหากความโน้มเอียงของสมาชิกปัจเจกบุคคลไปทางความเสี่ยง และเข้าใกล้ความระมัดระวังมากขึ้นหากความโน้มเอียงของสมาชิกปัจเจกบุคคลไปทางความระมัดระวัง ปรากฏการณ์นี้ยังก่อให้เกิดเจตคติต่อสถานการณ์ที่เปลี่ยนไปในแง่ที่เจตคติของสมาชิกมั่นคงขึ้นและหนักขึ้นภายหลังการพูดคุยในกลุ่ม ปรากฏการณ์เช่นนี้เรียกว่า การเพิ่มความเป็นขั้วของเจตคติ (attitude polarization)
ภาพรวม
การเพิ่มความเป็นขั้วของกลุ่มเป็นปรากฏการณ์สำคัญในจิตวิทยาสังคมและสามารถสังเกตได้ในหลายบริบททางสังคม เช่น กลุ่มของสตรีที่มีมุมมองสตรีนิยมปานกลางมีแนวโน้มที่จะแสดงความเชื่อนิยมสตรีมากยิ่งขึ้นภายหลังมีการพูดคุยในกลุ่ม เช่นเดียวกัน ในผลการศึกษาอื่น ๆ ยังพบว่าภายหลังการไตร่ตรองร่วมกัน คณะลูกขุนสมมติมักตัดสินขนาดของค่าชดเชยในการลงโทษที่ไม่มากขึ้นก็น้อยลงจากที่สมาชิกคณะลูกขุนแต่ละคนสนับสนุนก่อนการหารือร่วมกันเป็นกลุ่ม ผลการศึกษาเหล่านี้แสดงให้เห็นว่าเมื่อลูกขุนสนับสนุนค่าชดเชยที่ค่อนข้างตำ่ การพูดคุยในกลุ่มจะยิ่งนำไปสู่การจ่ายค่าชดเชยที่ต่ำกว่าเดิมอีก ในขณะที่ลูกขุนที่มีแนวโน้มไปทางการจ่ายค่าชดเชยสูง ๆ เมื่อรวมกลุ่มกันหารือแล้วจะได้ผลออกมาที่เป็นค่าชดเชยที่สูงมากขึ้นอย่างโหดร้าย นอกจากนี้ ภายหลังการเข้ามามีบทบาทของสื่อสังคมออนไลน์ได้แสดงให้เห็นโอกาสมากขึ้นที่จะสังเกตการเพิ่มความเป็นขั้วของกลุ่มในสื่อเหล่านั้น นักจิตวิทยาพบว่าสื่อสังคมเช่น เฟสบุค และ ทวิตเตอร์ แสดงให้เห็นว่าการเพิ่มความเป็นขั้วของกลุ่มสามารถปรากฏได้แม้ว่ากลุ่มนั้นจะไม่ได้พบเจอกันซึ่งหน้า ตราบใดก็ตามที่กลุ่มใหญ่ของปัจเจกบุคคลเริ่มต้นด้วยความคิดเห็นในระดับพื้นฐานที่ตรงกันต่อประเด็นหนึ่ง และการสนทนาดำเนินไปอย่างต่อเนื่อง การเพิ่มความเป็นขั้วของกลุ่มจะยังคงเกิดขึ้นได้
จังหวัดโฆรอซอนใต้
จังหวัดโฆรอซอนใต้ เป็นจังหวัดที่ตั้งอยู่ในภาคตะวันออกของประเทศอิหร่าน บีร์จันด์เป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 6 เขตเลือกตั้ง เพิ่มขึ้นจากการเลือกตั้งครั้งก่อนหน้า 1 เขตเลือกตั้ง โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครปฐม
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองนครปฐม (เฉพาะตำบลสวนป่าน ตำบลสระกะเทียม ตำบลหนองดินแดง ตำบลวังเย็น ตำบลบางแขม ตำบลดอนยายหอม ตำบลถนนขาด ตำบลพระประโทน ตำบลธรรมศาลา และตำบลสามควายเผือก) และอำเภอสามพราน (เฉพาะตำบลตลาดจินดา ตำบลคลองจินดา ตำบลบางช้าง ตำบลคลองใหม่ ตำบลท่าตลาด และตำบลหอมเกร็ด)
เขต 2
เขตเลือกตั้งที่ 2 ประกอบด้วยอำเภอเมืองนครปฐม (เฉพาะตำบลบ้านยาง ตำบลโพรงมะเดื่อ ตำบลหนองปากโลง ตำบลวังตะกู ตำบลนครปฐม ตำบลลำพยา ตำบลสนามจันทร์ ตำบลห้วยจรเข้ ตำบลพระปฐมเจดีย์ ตำบลบ่อพลับ และตำบลทุ่งน้อย)
เขต 3
เขตเลือกตั้งที่ 3 ประกอบด้วยอำเภอเมืองนครปฐม (เฉพาะตำบลมาบแค ตำบลตาก้อง ตำบลทัพหลวง และตำบลหนองงูเหลือม) และอำเภอกำแพงแสน (ยกเว้นตำบลสระพัฒนาและตำบลห้วยม่วง)
เขต 4
เขตเลือกตั้งที่ 4 ประกอบด้วยอำเภอดอนตูม อำเภอบางเลน และอำเภอกำแพงแสน (เฉพาะตำบลสระพัฒนาและตำบลห้วยม่วง)
เขต 5
เขตเลือกตั้งที่ 5 ประกอบด้วยอำเภอนครชัยศรีและอำเภอพุทธมณฑล
หม่อมเจ้าพระศีลวราลังการ (เนตร)
หม่อมเจ้าพระศีลวราลังการ มีพระนามเดิมว่าหม่อมเจ้าเนตร ประสูติปี พ.ศ. 2377 ในสมัยรัชกาลที่ 3 เป็นพระโอรสในพระเจ้าราชวรวงศ์เธอ พระองค์เจ้าบัว ต้นราชสกุลปัทมสิงห์ (พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาศรี) กับหม่อมชะมด ธิดาเจ้าพระยามหาโยธา (ทอเรียะ คชเสนี) มีพระโสทรานุชาคือหม่อมเจ้าหนูโต ปัทมสิงห์
เมื่อทรงพระเยาว์ หม่อมเจ้าเนตรมักเที่ยวเตร่ ไม่เข้ารับราชการ ต่อมาทรงหนีไปผนวชที่เมืองมอญ เมื่อเสด็จกลับเมืองไทยทรงไปประทับที่วัดบวรนิเวศวิหาร และย้ายมาประทับที่วัดชนะสงครามราชวรมหาวิหารได้หลายพรรษา พระบาทสมเด็จพระจุลจอมเกล้าเจ้าอยู่หัวทรงเห็นว่ามีศรัทธาจริงจึงได้พระราชทานนิตยภัตไตรปีตามอย่างหม่อมเจ้าพระ
เมื่อไฟไหม้พระปรางค์ภายในวัดพระศรีรัตนศาสดาราม ในคืนวันที่ 9 กรกฎาคม พ.ศ. 2446 หม่อมเจ้าพระเนตรทรงเป็นคนแรกที่เข้าไปทอดพระเนตรพระพุทธมหามณีรัตนปฏิมากรด้วยทรงเป็นห่วง พระบาทสมเด็จพระจุลจอมเกล้าเจ้าอยู่หัวทรงยกย่องว่ามีเป็นผู้ความกตัญญู ถึงในวันที่ 10 พฤศจิกายน พ.ศ. 2446 จึงทรงตั้งเป็นหม่อมเจ้าพระศีลวราลังการ ที่พระราชาคณะ มีนิตยภัตราคาเดือนละ 4 ตำลึง
หม่อมเจ้าพระศีลวราลังการประชวรโรคชรา สิ้นชีพิตักษัยเมื่อวันที่ 19 พฤษภาคม พ.ศ. 2457 ในรัชกาลพระบาทสมเด็จพระมงกุฎเกล้าเจ้าอยู่หัว ชันษา 81 ปี นับเป็นเจ้านายพระชันษายืนพระองค์หนึ่งในราชวงศ์จักรี
หมู่บ้านญี่ปุ่น
หมู่บ้านญี่ปุ่น (アユタヤ日本人町) เป็นชุมชนทางชาติพันธุ์ญี่ปุ่นในอดีต (นิฮมมาจิ) นอกเมืองหลวงของอาณาจักรอยุธยาที่เจริญรุ่งเรืองในคริสต์ศตวรรษที่ 14 ถึงกลางคริสต์ศตวรรษที่ 18 ปัจจุบันอยู่ในอำเภอพระนครศรีอยุธยา ตั้งอยู่ฝั่งตะวันออกของแม่น้ำเจ้าพระยา หันหน้าเข้าหาหมู่บ้านโปรตุเกสที่อยู่ฝั่งตะวันตกของแม่น้ำ และอยู่ติดกับหมู่บ้านอังกฤษและหมู่บ้านดัตช์ เชื่อกันว่ามีชาวญี่ปุ่นอาศัยอยู่ในบริเวณนี้ประมาณ 1,000 ถึง 1,500 คน (ไม่รวมทาสและแรงงานผูกมัดที่เป็นชาวพื้นเมือง เช่น ชาวไท) ในหนังสือญี่ปุ่น ชามุ-โคกุฟูโดกุงกิ (暹羅国風土軍記) ประมาณการว่ามีผู้มีเชื้อชาติญี่ปุ่นถึง 8,000 คนในศักราชคังเอ (ค.ศ. 1624–1644) ผู้อยู่อาศัยในบริเวณนี้เป็นทหารรับจ้าง, พ่อค้า, ชาวญี่ปุ่นที่นับถือศาสนาคริสต์ และทาสชาวไทย
ประวัติ
แม้ว่าชุมชนนี้อาจก่อตั้งขึ้นประมาณคริสต์ทศวรรษ 1300 ในช่วงความปั่นป่วนทางการเมืองยุคเซ็งโงกุ โรนิง (ซามูไรที่ไม่มีเจ้า) เริ่มอพยพ หมู่ ออกจากญี่ปุ่นไปเอเชียตะวันออกเฉียงใต้หลังจีนสมัยราชวงศ์หมิงห้ามการค้าและเดินทางระหว่างจีนกับญี่ปุ่น โดยอยู่ในช่วงสูงสุดหลังยุทธการที่เซกิงาฮาระ อาณาจักรอยุธยาหลังประสบความพ่ายแพ้ทางทหารกับจักรวรรดิตองอู หวังที่จะจ้างซามูไรที่มีประสบการณ์ทางทหารเป็นทหารรับจ้าง ซึ่งนำไปสู่การอพยพเข้าของชาวญี่ปุ่น พร้อมกับการจ้างกองกำลังทหารปืนชาวโปรตุเกส แต่ทหารรับจ้างชาวโปรตุเกสมักถูกคัดค้านเพราะฝ่ายตองอูก็จ้างกองกำลังทหารโปรตุเกสด้วย เพื่อแก้ปัญหานี้ พวกเขาจึงต้องจ้างชาวญี่ปุ่นมาแทน
ทหารรับจ้างญี่ปุ่นเริ่มเพิ่มขึ้นถึงประมาณ 200–800 คน และเริ่มมีอิทธิพลทางการเมืองด้วย อำนาจของชาวญี่ปุ่นเหล่านี้สามารถพบได้ในกฎหมายตราสามดวง ทหารรับจ้างชาวญี่ปุ่นมักอยูในระดับพระยา โดยยามาดะ นางามาซะเป็นหนึ่งในพระยาที่ได้ตำแหน่งนี้จากทักษะศิลปะการต่อสู้และได้รับความชื่นชมจากสมเด็จพระเจ้าทรงธรรม
ชาวคริสต์ในชุมชน
มีชาวญี่ปุ่นที่นับถือศาสนาคริสต์จำนวนมากหลังการกดขี่ชาวคริสต์ของรัฐบาลโชกุน เพราะอยุธยาแทบไม่มีการกดขี่ทางศาสนา อังตอนียู ฟรังซิชกู การ์ดิง มิชชันนารีชาวโปรตุเกสที่มาเยี่ยมชมบริเวณนี้กล่าวว่าตนได้ทำพิธีศักดิ์สิทธิ์แก่ชาวญี่ปุ่นที่นับถือศาสนาคริสต์ประมาณ 400 คนใน ค.ศ. 1627
ยุบเลิก
ใน ค.ศ. 1629 สมเด็จพระเจ้าปราสาททองพยายามตัดอิทธิพลญี่ปุ่นด้วยการเปลี่ยนเส้นทางการค้า ยามาดะ นางามาซะ ผู้นำหมู่บ้านญี่ปุ่นในขณะนั้นและผู้ต่อต้านการครองราชย์ของปราสาททอง ถูกส่งไปเป็นผู้ว่าการนครศรีธรรมราชหลังเจ้าหน้าที่สยามคนอื่น ๆ ต่อต้านเขา ที่อยู่อาศัยนี้พบกับจุดจบใน ค.ศ. 1630 เมื่อนางามาซะถูกลอบสังหาร ที่อยู่อาศัยถูกเผาทิ้ง และผู้อยู่อาศัยถูกฆ่าโดยเฉกอะหมัด ภายใต้ข้ออ้าง "ทำกิจกรรมที่เป็นกบฏ" ชาวญี่ปุ่นหลายคนจึงหลบหนีไปที่จักรวรรดิเขมร
ใน ค.ศ. 1633 ชาวญี่ปุ่นประมาณ 400 สามารถก่อตั้งที่อยู่อาศัยใหม่ในอยุธยา โชกุนได้ตีพิมพ์พระราชกฤษฎีกาซาโกกุหัวข้อนางาซากิบูเกียวที่ห้ามผู้คนอพยพไปเอเชียตะวันออกเฉียงใต้ และสั่งให้ผู้ที่ย้ายไปแล้วให้กลับมาที่ญี่ปุ่น เมื่อเส้นทางการค้าถูกตัด อิทธิพลและจำนวนชาวญี่ปุ่นจึงลดลงด้วย และเมื่อสูญเสียสถานะทางทหารและอำนาจ ชาวญี่ปุ่นจึงเริ่มทำงานเป็นนายหน้าหรือพ่อค้าดีบุก (ซึ่งพบมากในภาคใต้ของไทย) ชุมชนญี่ปุ่นที่ฟื้นฟูขึ้นมาใหม่น่าจะอยู่ถึงคริสต์ศตวรรษที่ 18 และผู้อยู่อาศัยถูกดูดกลืนไปเป็นส่วนหนึ่งกับชาวไทย
วัดไก่เตี้ย (อำเภอพระนครศรีอยุธยา)
วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านรุน อำเภอพระนครศรีอยุธยา จังหวัดพระนครศรีอยุธยา
วัดไก่เตี้ยตั้งวัดเมื่อ พ.ศ. 2360 ราษฎรชาวมอญประมาณ 20,000 คน นำโดยสมิงฉอดเมาได้ส่งใบบอกมากราบทูลพระบาทสมเด็จพระพุทธเลิศหล้านภาลัยให้ทรงทราบ มีราษฎรชาวมอญตั้งถิ่นฐานในอำเภอสามโคก จังหวัดปทุมธานี และในจังหวัดพระนครศรีอยุธยา ราษฎรชาวมอญได้สร้างวัดขึ้นเพื่อเป็นที่บำเพ็ญศาสนกิจและตั้งชื่อ "วัดไก่เตี้ย" ซึ่งเป็นชื่อวัดในเมืองหงสาวดี
ต่อมาในสมัยพระจุลจอมเกล้าเจ้าอยู่หัว ได้มีขุนนางชื่อ พระยาพฤฒาธิบดี ได้บูรณปฏิสังขรณ์วัดไก่เตี้ย และได้ให้ชื่อว่า วัดไก่เตี้ยพฤฒารามราษฎร์บำรุง แต่ต่อมาราษฎรในหมู่บ้านเรียกเพียง "วัดไก่เตี้ย" ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2514 เขตวิสุงคามสีมา กว้าง 12 เมตร ยาว 24 เมตร
ปูชนียวัตถุทีสำคัญ ได้แก่พระประธานประจำอุโบสถ ปางมารวิชัย ขนาดหน้าตักกว้าง 84 นิ้ว สูง 129 นิ้ว สร้างในสมัยพระบาทสมเด็จพระพุทธเลิศหล้านภาลัย พระประธานประจำศาลาการเปรียญ ปางมารวิชัย ขนาดหน้าตัก กว้าง 24 นิ้ว สูง 43 นิ้ว สร้างเมื่อ พ.ศ. 2552 และยังมีรอยพระพุทธบาทจำลอง (สร้างด้วยไม้)
ช่องเขาซุสเทิน
ช่องเขาซุสเทิน (Sustenpass) เป็นช่องเขาในเทือกเขาสวิสแอลป์ ถนนในช่องเขานี้สร้างขึ้นในปีค.ศ. 1938–1945 เชื่อมระหว่างเทศบาลอินเนิร์ทเคียร์เชินในรัฐแบร์น กับเทศบาลวัสเซินในรัฐอูรี
จักรวาร เสาธงยุติธรรม
จักรวาร เสาธงยุติธรรม (เกิด 20 เมษายน พ.ศ. 2515) ชื่อเล่น หนึ่ง เป็นนักดนตรี โปรดิวเซอร์ดนตรี ผู้กำกับดนตรี นักเรียบเรียงเพลงชาวไทย เป็นที่รู้จักจากรายการ The Mask Singer หน้ากากนักร้อง และ I Can See Your Voice Thailand นักร้องซ่อนแอบ
ประวัติ
จักรวารเติบโตในย่านสลัมคลองเตย พ่อชื่อสนั่น เสาธงยุติธรรม ทำงานที่การท่าเรือแห่งประเทศไทย ยังเป็นครูสอนนักร้องให้กับไวพจน์ เพชรสุพรรณและชัยชนะ บุญนะโชติ แต่ขาพิการ กระดูกสันหลังหักจากอุบัติเหตุโดนตู้คอนเทนเนอร์ใหญ่ทับ ส่วนแม่เป็นแม่บ้าน ตาชื่อบุญชุบ รุ่งศิริ เจ้าของคณะลิเกดังทางภาคใต้ รับแม่เป็นลูกบุญธรรมตั้งแต่เล็ก ส่วนปู่ชื่อประสงค์ เสาธงใหญ่ เป็นมุสลิม เล่นลำตัดอยู่ภาคกลาง จักรวารเริ่มเล่นดนตรีจากคีย์บอร์ดโดยคุณพ่อเป็นคนซื้อให้ ในวัยเด็กช่วยงานขนเครื่องดนตรี ช่วงประถมฯ พ่อทำวงลูกทุ่งให้ ชื่อว่า "จิ๊บจ๊อย" ออกเล่นตามงานต่าง ๆ ทั้งงานโกนจุก ขึ้นบ้านใหม่ งานวัด งานมหรสพ ฯลฯ ทำเช่นนี้ราว 4-5 ปี คาบเกี่ยวระหว่างก่อนและช่วงเรียนวิทยาลัยนาฏศิลป์ และยังมีคณะมายากลชื่อ "หนึ่งสยาม" เล่นตามคาเฟ่ละแวกสำโรง บางนา
ทางด้านรายการโทรทัศน์ จักรวารมีส่วนร่วมในหลายรายการ ทั้งในด้านกรรมการและโปรดิวเซอร์ เช่น เดอะแบนด์ไทยแลนด์, Bao Young Blood ดนตรีสร้างคุณค่าชีวิต, เปลี่ยนหน้าท้าโชว์ Sing Your Face Off, The Mask Singer หน้ากากนักร้อง, I Can See Your Voice Thailand นักร้องซ่อนแอบ และเข้าร่วมการแข่งขันทำดนตรีในรายการ The Producer นักปั้นมือทอง ซึ่งในรายการนี้จักรวารได้รับตำแหน่งสุดยอดโปรดิวเซอร์คนแรกของประเทศไทย
ข้อวิจารณ์
ในวันที่ 25 ตุลาคม พ.ศ. 2564 เขาได้ออกมาโพสต์คลิปการแกล้งหยอกล้อกับลูกสาวอายุ 9 ขวบผ่านอินสตาแกรมส่วนตัว ในกิจกรรมและอิริยาบถต่าง ๆ การจับพุง การจับก้น การล้วงกางเกงเพื่อจับก้น ทำให้เกิดกระแสการแสดงความคิดเห็นในสังคมออนไลน์ออกเป็น 2 ฝ่าย ฝ่ายหนึ่งมองว่าเป็นการหยอกล้อกับลูกเป็นความผูกพันในครอบครัว แต่อีกฝ่ายหนึ่งมองว่าไม่เหมาะสม เป็นการคุกคามทางเพศ ทำให้เกิดกระแสวิจารณ์ติดเทรนด์ทวิตเตอร์อันดับ 1 ในประเทศไทย จนในวันที่ 26 ตุลาคม เขาจึงออกมาโพสต์ข้อความลงในเฟซบุ๊กส่วนตัว ขอโทษต่อเหตุการณ์ และระมัดระวังการแสดงออกความรักต่อลูกให้เหมาะสม และสนับสนุนการแสดงออกถึงความรักในครอบครัวให้อยู่ในขอบเขต นักสังคมสงเคราะห์ในเฟซบุ๊กเพจนักสังคมสงเคราะห์เล่าเรื่อง ให้ความเห็นว่า เรื่องที่เกิดขึ้นเป็นเรื่องไม่ปกติ "เด็กจำเป็นและคู่ควรที่จะได้รับความรักผ่านการสัมผัส เช่น กอด หอม จากพ่อแม่ แต่การสัมผัสเหล่านั้นต้องสอดคล้องกับขอบเขตที่เหมาะสม และเป็นไปด้วยความเต็มใจของเด็ก"
ทางหลวงเอเชียสาย 4
ทางหลวงเอเชียสาย 4 (AH4) เป็นถนนในโครงข่ายทางหลวงสายเอเชีย ระยะทางทั้งสิ้น 6024 km เส้นทางเริ่มต้นจากทางหลวงเอเชียสาย 6 ที่โนโวซีบีสค์, รัสเซีย ลงไปยังทิศใต้ผ่านอุรุมชี, จีน ร่วมกับทางหลวงเอเชียสาย 5 แล้วมุ่งไปทางทิศตะวันตกเฉียงใต้ไปยังชายฝั่งทะเลที่เมืองการาจี, ปากีสถาน โดยบรรจบกับทางหลวงเอเชียสาย 7
วัดไก่เตี้ย
วัดไก่เตี้ย อาจหมายถึง
วัดตึก (จังหวัดพระนครศรีอยุธยา)
วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ตั้งอยู่ถนนอู่ทองห่างจากทางแยกไปวัดภูเขาทอง (ถนนสาย 309) ประมาณ 300 เมตร
วัดตึกสร้างขึ้นเป็นวัดมาตั้งแต่ประมาณ พ.ศ. 2240 ในสมัยกรุงศรีอยุธยา พระเจ้าเสือ (สมเด็จพระเจ้าสุริเยนทราธิบดี) ทรงสถาปนาวัดนี้ขึ้นราว พ.ศ. 2240–2249 โดยมีพระตำหนักที่ประทับปรากฎอยู่ต่อมาได้แปลงเป็นวิหาร ครั้นถึง พ.ศ. 2310 ได้กลายสภาพเป็นวัดร้างไปช่วงระยะหนึ่งและได้รับการบูรณะปฏิสังขรณ์ในสมัยพระบาทสมเด็จพระจุลจอมเกล้าเจ้าอยู่หัว ให้เป็นวัดมีพระสงฆ์สืบต่อมา ได้รับพระราชทานวิสุงคามสีมาประมาณ พ.ศ. 2249 เขตวิสุงคามสีมากว้าง 14.50 เมตร ยาว 25 เมตร
สิ่งก่อสร้างภายในวัด ได้แก่อุโบสถเป็นอุโบสถมหาอุด ศาลพันท้ายนรสิงห์ซึ่งอยู่ด้านหน้าอุโบสถ เมื่อเลี้ยวรถเข้ามาในวัดย่อมได้เห็นศาลพันท้ายนรสิงห์วัดตึกนี้ก่อนเสมอ ภายในวัดที่ไม่กว้างขวางมากนักอย่างวัดตึก มีต้นไม้ร่มรื่น ปูชนียวัตถุที่สำคัญ ได้แก่องค์พระนอน ด้านหน้าวัดมีพระพุทธรูปปางมารวิชัย 2 องค์ตั้งเด่นอยู่หน้าทางเข้า
เครื่องราชอิสริยาภรณ์จักรวรรดิบริติช
เครื่องราชอิสริยาภรณ์อันวิเศษยิ่งแห่งจักรวรรดิบริติช (Most Excellent Order of the British Empire) คือเครื่องอิสริยาภรณ์สำหรับคณะอัศวินของราชาธิปไตยภายใต้รัฐธรรมนูญบริติช ผู้สมควรได้รับต้องมีส่วนร่วมกับศิลปะและวิทยาศาสตร์ ทำงานร่วมกับองค์กรการกุศลและสวัสดิการ หรือการบริการสาธารณะนอกราชการ สถาปนาขึ้นโดย สมเด็จพระเจ้าจอร์จที่ 5 แห่งสหราชอาณาจักร เมื่อวันที่ 4 มิถุนายน ค.ศ. 1917 มีห้าชั้นได้แก่ จีบีอี  เคบีอีหรือดีบีอี ซีบีอี โอบีอี และเอ็มบีอี ตามลำดับ ในฝ่ายพลเรือนและทหารที่อาวุโสจะได้รับพระราชทาน ไม่ว่าจะเป็นสุภาพบุรุษจะได้บรรดาศักดิ์เป็นอัศวิน ส่วนสุภาพสตรีที่ได้รับพระราชทานจะสามารถใช้คำนำหน้านามว่าเดมได้
จังหวัดโฆรอซอน
เป็นจังหวัดที่ใหญ่ที่สุดของประเทศอิหร่านจนถูกแบ่งออกเป็นสามจังหวัดในเดือนกันยายนปี 2004:
บางส่วนของจังหวัดที่ถูกเพิ่มเข้าไป
โมโต2 ฤดูกาล 2019
โมโต 2 เวิร์ล แชมเปี้ยนชิพ ปี ค.ศ.2019 / พ.ศ.2562 เป็นส่วนหนึ่งของการแข่งขันฤดูกาลที่ 71 ในหมวด F.I.M. Road Racing World Championship Grand Prix
รายชื่อทีมและนักแข่ง
ทุกทีมใช้ยางยี่ห้อ Dunlop และใช้เครื่องยนต์ Triumph Inline-3 ความจุ 765 ซีซี
* แถบสีเขียว คือ นักแข่ง Wildcard
** แถบสีม่วง คือ นักแข่งสำรอง
สนามแข่ง
ในฤดูกาล ค.ศ.2019 / พ.ศ.2562 มีการแข่งขันทั้งหมด 19 สนาม ได้แก่
ฤดูพายุไต้ฝุ่นแปซิฟิก พ.ศ. 2513
'''ฤดูพายุไต้ฝุ่นแปซิฟิก พ.ศ. 2513''' (ค.ศ. 1970) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2513
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
พายุ
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 27 ลูก ในจำนวนนี้มี 24 ลูกทวีกำลังเป็นพายุโซนร้อน และในจำนวนนี้ 12 ลูกทวีกำลังเป็นพายุใต้ฝุ่น และในจำนวนนี้ 7 ลูกมีความรุนแรงเป็นถึงพายุซูเปอร์ไต้ฝุ่น
รายชื่อพายุในปี พ.ศ. 2513
รายชื่อของแอ่งมหาสมุทรแปซิฟิกตะวันตก ซึ่งตั้งโดยศูนย์ร่วมการเตือนภัยไต้ฝุ่น โดยพายุลูกแรกชื่อฟิลลิส และชื่อสุดท้ายคือมารี
ภคินีนิเวทิตา
ภคินีนิเวทิตา (Sister Nivedita; ชื่อเมื่อเกิด มากาเรต เอลิซาเบธ นอเบิล; Margaret Elizabeth Noble; เกิด 28 ตุลาคม 1867 – 13 ตุลาคม 1911) เป็นคุณครู, นักเขียน, นักกิจกรรมสังคม, ผู้ก่อตั้งโรงเรียนชาวไอร์แลนด์ ศิษย์ของสวามี วิเวกานันท์
วีอาร์เดอะแชมเปียนส์
วีอาร์เดอะแชมเปียนส์ (We Are the Champions) เป็นผลงานเพลงของวงควีน แต่งโดยเฟรดดี เมอร์คูรี ในผลงานอัลบั้มของวงในปี ค.ศ. 1977 ชุด News of the World เพลงนี้ฮิตเป็นรองแค่โบฮีเมียนแรปโซดี กับ We Will Rock You ตามลำดับ วีอาร์เดอะแชมเปียนส์ ได้กลายเป็นเพลงสำหรับชัยชนะในการแข่งขันกีฬา รวมทั้งเป็นบทเพลงอย่างเป็นทางการสำหรับฟุตบอลโลก 1994 และมักจะใช้หรืออ้างอิงในวัฒนธรรมสมัยนิยม เพลงก็ยังได้รับการคุ้มครองโดยศิลปินหลายคน เพลงนี้ประสบความสำเร็จทั่วโลกจำนวนถึง 2 อันดับในสหราชอาณาจักรและอันดับที่ 4 ใน Billboard Hot 100 ในสหรัฐ ในปี 2009 "วีอาร์เดอะแชมเปียนส์" ได้รับการแต่งตั้งให้เข้าแกรมมี่ฮอลล์ออฟเฟม และได้รับการโหวตเพลงที่ชื่นชอบของโลกในปี 2005 Sony Ericsson world music การสำรวจความคิดเห็น ในปี 2011 ทีมนักวิจัยทางวิทยาศาสตร์ได้ข้อสรุปว่าเพลงเป็นติดหู ในประวัติศาสตร์ของเพลงที่เป็นที่นิยม และอีกหลายสำนักต่างโหวดเพลงนี้ให้เป็นเพลงดังตลอดกาลที่ยังเปิดในช่วงโอกาสสำคัญอันดีงาม
ภคินีนิเวทิตา
เธอได้พบกับสวามี วิเวกานันท์ในปี 1895 ที่ลอนดอน ก่อนจะเดินทางไปกัลกัตตา (ปัจจุบันคือ โกลกาตา ประเทศอินเดีย) ในปี 1898 สวามี วิเวกานันท์ได้ตั้งชื่อให้กับเธอใหม่ว่า นิเวทิตา (แปลว่า "ผู้ซึ่งอุทิศตนแด่พระเจ้า") ขณะที่เขาพาเธอเข้าสู่การสาบานตนเป็น พรหมจรรยะ ในวันที่ 25 มีนาคม 1898 ต่อมาในเดือนพฤศจิกายน 1898 เธอได้ก่อตั้งโรวเรียนสตรีขึ้นในย่านบาฆบะซาร์ของกัลกัตตา เธอประสงค์ที่จะสร้างการศึกษาให้กับเด็กหญิงที่ขาดแม้หระทั่งการศึกษาขั้นพื้นฐาน ระหว่างการแพร่ระบาดของอหิวาห์ในกัลกัตตาเมื่อปี 1899 นิเวทิตาได้อาสาสมัครเป็นพยาบาลและดูแลผู้ป่วยยากไร้ นิเวทิตามีความสัมพันธ์ใกล้ชิดกับคณะศาสนทูตรามกฤษณะที่พึ่งตั้งใหม่ นิเวทิตาสร้างคุณูปการมากมายต่อวงการชาตินิยมอินเดียจนทำให้เธอต้องถอนตัวออกจากคณะศาสนทูตรามกฤษณะภายใต้สวามี พรหมานันทะ ผู้เป็นประธานในขณะนั้น นิเวทิตาเสียชีวิตในวันที่ 13 ตุลาคม 1911 ในเมืองดาร์จีลิง จารึกหลุมศพของเธอจารึกไว้ว่า "[ภายใต้]นี้คือร่างของภคินีนิเวทิตา ผู้ซึ่งมอบทุกอย่างของเธอแก่อินเดีย" (Here lies Sister Nivedita who gave her all to India)
เที่ยงคืนสิบห้านาที
"เที่ยงคืนสิบห้านาที" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2555 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เนื้อหาของเพลงได้กล่าวถึงห้วงแห่งค­วามคิดถึงที่อาจเกิดขึ้นกับเราในยามค่ำคืน เพราะเวลากลางคืนนั้นเป็นช่วงเวลาที่เราได­้ใช้เวลาอยู่กับตัวเองมากที่สุด และช่วงเวลานี้เองที่ความเหงามักจะคืบคลาน­เข้ามา และเกิดเป็นความรู้สึกให้คิดถึงใครคนหนึ่ง­ที่อยู่ไกลกัน ส่วนด้านสไตล์ของเพลงถ่ายทอดอารมณ์ความเหงาและความคิดถึงลงเ­ป็นดนตรี Acoustic Session ซึ่งความพิเศษของเพลงนี้อยู่ที่การใช้ "กีตาร์โปร่ง 12 สาย" ที่ถูกนำมาบรรเลงความคิดถึงในเพลงนี้ได้อย­่างลงตัว
ส่วนในการถ่ายทำมิวสิกวิดีโอ กำกับโดยทีมงาน Hello Filmmaker เป็นเรื่องราวของคู่หนุ่มสาวคู่หนึ่งที่เล­ิกรากันไปแล้ว แต่มีอยู่วันหนึ่ง ฝ่ายหญิงเกิดคิดถึงผู้ชายคนเก่าขึ้นมา จึงเกิดการส่งข้อความหากัน ซึ่งสะท้อนให้เห็นว่า คนเราจากที่เคยรักกันมาก พอถึงวันหนึ่งแม้จะไม่ได้อยู่ด้วยกัน หรือว่าอยู่ห่างกัน แต่ความรู้สึกและความคิดถึงมันยังคงอยู่
การตอบรับ
เพลง "เที่ยงคืนสิบห้านาที" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฟอร์ตไนต์
ฟอร์ตไนต์ (Fortnite) เป็นวิดีโอเกมออนไลน์ที่เปิดตัวครั้งแรกใน พ.ศ. 2560 และพัฒนาโดย อีพิกเกมส์ (Epic Games) โดยให้บริการเป็นชุดซอฟต์แวร์แยกต่างหากที่มีโหมดเกมที่แตกต่างกันซึ่งจะมีส่วนร่วมในเกมเพลย์และเอนจินเกม โหมดเกมยังรวมถึง ฟอร์ตไนต์: เซฟเดอะเวิลด์ วิดีโอเกมโหมดโคออฟแนวยิง-เอาชีวิตรอด สำหรับผู้เล่นสี่คนเพื่อต่อสู้กับสิ่งมีชีวิตที่เหมือนซอมบีและปกป้องวัตถุที่มีป้อมปราการที่พวกเขาสามารถสร้างได้ และ ฟอร์ตไนต์: แบตเทิลรอยัล วิดีโอเกมแนวแบตเทิลรอยัล‎เล่นฟรีเพื่อเล่นกับผู้เล่นที่มีถึง 100 คนซึ่งต้องต่อสู้เพื่อเป็นคนสุดท้าย ทั้งสองโหมดเกมได้เปิดตัวใน พ.ศ. 2560 ในฐานะวิดีโอเกมระหว่างการพัฒนา โดยภาค เซฟเดอะเวิลด์ จะให้บริการเฉพาะสำหรับ ไมโครซอฟท์ วินโดวส์ โอเอสเทน เพลย์สเตชัน 4 และเอกซ์บอกซ์ วัน ขณะที่ แบตเทิลรอยัล ได้รับการเปิดตัวสำหรับแพลตฟอร์มนอกเหนือจากนินเท็นโดสวิตช์ ไอโอเอส และแอนดรอยด์
ในขณะที่ทั้งสองวิดีโอเกมประสบความสำเร็จอย่างมากสำหรับ Epic Games ฟอร์ตไนต์: แบตเทิลรอยัล กลายเป็นความสำเร็จที่ยิ่งใหญ่และดึงดูดผู้เล่นมากกว่า 125 ล้านคนในเวลาไม่ถึงหนึ่งปี และมีรายได้หลายร้อยล้านดอลลาร์สหรัฐต่อเดือนและนับเป็นปรากฏการณ์ทางวัฒนธรรม
เอ็ม26 เพอร์ชิง
เอ็ม26 เพอร์ชิง เป็นรถถังหนัก/รถถังกลางของกองทัพสหรัฐ รถถังนี้ถูกตั้งชื่อมาจากนายพลแห่งกองทัพสหรัฐฯ จอร์น เจ. เพอร์ชิง ผู้นำกองกำลังรบนอกประเทศในยุโรปในช่วงสงครามโลกครั้งที่หนึ่ง ได้ถูกใช้งานในช่วงเวลาสั้นๆของเดือนสุดท้ายของสงครามโลกครั้งที่สองในช่วงการบุกครองเยอรมนีและใช้อย่างกว้างขวางในช่วงสงครามเกาหลี
ฟุตบอลแชมป์กีฬา 7 สี แชมเปี้ยนคัพ ปี 2017
ฟุตบอลนักเรียน "แชมป์กีฬา7 สี แชมเปี้ยนคัพ ปี 2017" เป็นการแข่งขันฟุตบอลถ้วยนักเรียนชิงแชมป์ระดับมัธยมศึกษาของประเทศไทย ภายใต้การจัดการของช่อง 7 สี โดยมี บริษัท คิง เพาเวอร์ จำกัด เป็นผู้ให้การสนับสนุนหลัก
ระบบการแข่งขัน
ทั้งสองคู่จะลงทำการแข่งขันที่ สนามเทพหัสดิน ทำการแข่งขันที่ สนามเทพหัสดิน
รางวัล
ได้แก่ ผู้ฝึกสอนยอดเยี่ยม อาจารย์สกล เกลี้ยงประเสริฐ (เฮดโค้ช/สุรศักดิ์มนตรี) และนักฟุตบอลยอดเยี่ยม นันทวุฒิ อ่อนลมูล (สุรศักดิ์มนตรี)
คอตะมุนนะบียีน
คอตะมุนนะบียีน (خاتم النبيين) หรือ คอตะมุลอัมบิยา (خاتم الأنبياء) เป็นตำแหน่งในอัลกุรอานและมุสลิมที่ใช้ระบุศาสดามุฮัมมัดเป็นศาสดาคนสุดท้ายที่พระเป็นเจ้าส่งมา โดยปรากฏในอัลกุรอานดังนี้:
"มุฮัมมัดมิได้เป็นบิดาผู้ใดในหมู่บุรุษของพวกเจ้า แต่เป็นเราะซูลของอัลลอฮ์และคนสุดท้ายแห่งบรรดานะบี และอัลลอฮ์นั้นทรงรอบรู้ทุกสิ่ง"
- กุรอาน 33:40
อ้างอิง
ฟุอาด อัฟรอมุลบุสตานี ฟัรแฮง ญะดีด อะระบี-ฟอรซี แปลโดย มุนญิดุฏฏุลลาบ สำนักพิมพ์เตะฮ์ราน
เฮนนิง คริสโตเฟอร์เซน
เฮนนิง คริสโตเฟอร์เซน (Henning Christophersen) เกิดเมื่อวันที่ 8 พฤศจิกายน 2482 ณ กรุงโคเปนเฮเกน ประเทศเดนมาร์ก เขาดำรงตำแหน่งรองประธานคณะกรรมาธิการยุโรป เมื่อปี 2528-2538 เป็นเวลา 10 ปี และเป็นอดีตผู้นำพรรคเสรีนิยมพรรคเวนสเตร (เดนมาร์ก) ในปี 2521-2527 รวมทั้งอดีตประธานการประชุมของยุโรป
เขาสมรสกับเจตตี คริสโตเฟอร์เซน แต่ไม่มีบุตรด้วยกัน และเสียชีวิตลงเมื่อวันที่ 31 ธันวาคม 2559 สิริอายุรวม 77 ปี หลังจากตรวจพบโรคมะเร็งเมื่อไม่นาน
วัดบางขุนเทียนนอก
วัดบางขุนเทียนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดแห่งนี้สร้างเมื่อราว พ.ศ. 2246 ในช่วงกรุงศรีอยุธยาตอนปลาย เดิมชื่อ วัดยมโลก ตั้งอยู่บริเวณสามแยกที่คลองบางขุนเทียนบรรจบกับคลองด่าน โดยมีวัดบางขุนเทียนกลางและวัดบางขุนเทียนในตั้งอยู่เรียงกัน
อาคารเสนาสนะและภาพจิตรกรรมฝาผนัง
อุโบสถของวัดมีขนาด 7 ห้อง หลังคาซ้อนชั้น ชั้นลด 3 ชั้น ทั้งด้านหน้าและด้านหลังมีหลังคาบังสาดหรือที่เรียกว่า จันหับ รอบอุโบสถมีกำแพงแก้วล้อมรอบ มีซุ้มประตู 4 ด้าน และมีเจดีย์ทรงปรางค์ประจำมุม องค์เจดีย์มีลักษณะโปร่งเพรียว (คาดว่าสร้างสมัยรัตนโกสินทร์ตอนต้น) หน้าบันอุโบสถไม่มีช่อฟ้า ใบระกา หางหงส์ ประดับด้วยเครื่องเคลือบกระเบื้องสีแบบจีน แสดงภาพธรรมชาติ ตามแบบพระราชนิยมในสมัยรัชกาลที่ 3 เสาหลังคาบังสาดประดับบัวหัวเสา ชายคามีคันทวยรับน้ำหนัก ซุ้มประตูประดับปูนปั้น มีลวดลายสอดคล้องกับหน้าบัน อันเป็นศิลปกรรมอย่างเทศ วิหารหลวงพ่อทวด มีรูปหล่อหลวงปู่ทวดขนาดใหญ่ตั้งบนดาดฟ้า
ภาพจิตรกรรมฝาผนังชำรุดมาก ภาพอยู่เหนือช่องประตูด้านหลังพระประธาน เขียนเรื่องพุทธประวัติ น่าจะเขียนราวรัชกาลที่ 3 ส่วนผนังด้านข้าง ระหว่างช่องหน้าต่า ภาพชำรุดมาก ภาพวาดเหนือช่องหน้าต่าง เป็นภาพวาดกิจของสงฆ์ เชื่อว่าเป็นงานเขียนซ่อมแทนที่จิตรกรรมเดิม มีฝีมือด้อยกว่าภาพพุทธประวัติด้านหลังพระประธาน จุดเด่นที่สำคัญของภาพจิตรกรรมฝาผนัง คือ มีภาพบุรุษกับสตรีคู่กันหลายชาติ ได้แก่ สตรีชาวเกาหลีกับบุรุษชาวอาหรับ, สตรีกับบุรุษชาวดอดชิ (ดัตช์), สตรีชาวไทยกับบุรุษชาวไทย, สตรีชาวลาวยวนกับบุรุษชาวจาม, สตรีชาวกระแชกับบุรุษชาวแอฟริกา, สตรีชาวหุ้ยหุยกับบุรุษชาวแขกปะถ่าน (ปาทาน) และพราหมณ์รามเหศร์กับสตรี
ฟุตซอลชิงแชมป์เอเชีย 2022
การแข่งขันฟุตซอลชิงแชมป์เอเชีย 2022 เป็นครั้งที่ 17 ของการแข่งขัน ฟุตซอลชิงแชมป์เอเชีย (ก่อนหน้าการแข่งขัน เอเอฟซี ฟุตซอล แชมเปียนชิพ มาก่อนจะรีแบรนด์จากปี ค.ศ. 2021), เป็นการแข่งขันฟุตซอลชิงแชมป์ระดับนานาชาติประจำปีที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติฟุตซอลทีมชายของทวีปเอเชีย. ทั้งหมด 16 ทีมที่จะเข้าร่วมในทัวร์นาเมนต์.
รอบคัดเลือก
รอบคัดเลือกเดิมมีกำหนดจะเล่นตั้งแต่วันที่ 13 ถึง 24 ตุลาคม พ.ศ. 2564. อย่างไรก็ตาม, เมื่อวันที่ 5 กรกฎาคม พ.ศ. 2564, เอเอฟซีประกาศว่าจะจัดขึ้นตั้งแต่วันที่ 1 ถึง 15 เมษายน พ.ศ. 2565.
ทีมที่ผ่านเข้ารอบ
ทีมด้านล่างนี้คือได้สิทธิ์ผ่านเข้ารอบสำหรับทัวร์นาเมนต์รอบสุดท้าย.
รอบแบ่งกลุ่ม
สองทีมที่ดีที่สุดของแต่ละกลุ่มผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, AST (UTC+3).
โรงเรียนรัฐราษฎร์อุปถัมภ์
โรงเรียนรัฐราษฎร์อุปถัมภ์ (อังกฤษ: Ratrardupatham School) (อักษรย่อ: ร.ร.อ., R.R.U.) โรงเรียนรัฐราษฎร์อุปถัมภ์ ตั้งอยู่เลขที่ 196 หมู่ 7 หน้าวัดห้วยชินสีห์ ตำบลอ่างทอง อำเภอเมืองราชบุรี จังหวัดราชบุรี เปิดสอนระดับชั้นมัธยมศึกษาปีที่ 1 - 6 เปิดดำเนินการเมื่อวันที่ 9 มิถุนายน 2519
ประวัติ
แต่เดิมนักเรียนที่จบชั้นประถมศึกษาในตำบลอ่างทองมีจำนวนมาก ประสบความลำบากในการที่จะเรียนต่อในระดับชั้นมัธยมศึกษา ต้องเดินทางไปเรียนต่อในตัวจังหวัด หรือเรียนที่อำเภอปากท่อ ซึ่งต้องเดินทางกว่า 10 กิโลเมตร กรรมการศึกษาและประชาชน ในตำบลอ่างทองเห็นความจำเป็นที่จะจัดตั้งโรงเรียนมัธยมศึกษาสายสามัญขึ้นที่ตำบลอ่างทอง ประกอบกับในปีการศึกษา 2519 หน่วยงานที่ตั้งขึ้นใหม่ในตำบลนี้คือ หน่วยงานชลประทาน โครงการราชบุรีฝั่งขวา มีครอบครัวคนงาน 500 ครอบครัว มีความจำเป็นต้องส่งบุตรหลาน ให้เข้ารับการศึกษาและหน่วย คส. 6 สพ.ทบ. ก็มีครอบครัวข้าราชการทหารที่ต้องส่งบุตรหลานเข้าเรียนในจังหวัดหน่วยงานต้องจัดรถรับ - ส่งเป็นประจำ ทำให้สิ้นเปลืองงบประมาณปีละมาก ๆ ด้วยความจำเป็นดังกล่าว จึงได้มีการดำเนินการจัดตั้งโรงเรียนรัฐราษฎร์อุปถัมภ์ขึ้น
ชาโคบิดิน ซอยรอฟ
ชาโคบิดิน ซอยรอฟ (Shakhobidin Zoirov) เกิดเมื่อ 3 มีนาคม พ.ศ. 2536 เป็นนักมวยสากลสมัครเล่นชาวอุซเบกิสถาน ที่ได้เหรียญทองมวยสากลสมัครเล่นในกีฬาโอลิมปิก พ.ศ. 2559 ในรุ่นฟลายเวท ก่อนหน้านี้ เขาเคยได้เหรียญเงินกีฬาเอเชียนเกมส์ พ.ศ. 2557 ที่ อินชอน เกาหลีใต้ด้วย
มหาสดำ
มหาสดำ เป็นพืชในวงศ์ Cyatheaceae เป็นพืชพื้นเมืองในจีน ไต้หวัน เวียดนาม ลาว ไทย กัมพูชา และหมู่เกาะรีวกีว พบในที่สูง 600-1000 เมตร ใบเป็นใบประกอบแบบขนนก ฐานใบย่อยแหลม ก้านใบสั้น มีเกล็ดสั้น พูใบย่อยแยกไม่ลึก เส้นใบมีขนทั้งสองด้าน ก้านใบร่วมสีม่วงเข้ม ซอรัสไม่มีเกล็ด
เยอรมันวิงส์ เที่ยวบินที่ 9525
เยอรมันวิงส์ เที่ยวบินที่ 9525 (4U9525/GWI18G) เป็นเที่ยวบินโดยสารระหว่างประเทศ เส้นทางการบินจากเมืองบาร์เซโลนา ประเทศสเปน ไปประเทศเยอรมัน ปฏิบัติการโดยอากาศยานแอร์บัส เอ320-200 ของเยอรมันวิงส์ ทะเบียน D-AIPX ที่ตก เมื่อวันที่ 24 มีนาคม พ.ศ. 2558 บริเวณกลางเทือกเขาแอลป์ ทางตอนใต้ของประเทศฝรั่งเศส ในบนเครื่องมีผู้โดยสาร 144 คน ลูกเรือ 6 คน
จากการสืบสวนเบื้องต้นพบว่า เหตุการณ์นี้เป็นการเจตนาทำลายเครื่องบินลำนี้ของผู้ช่วยนักบิน อันเดรียส ลูบิตซ์ ที่ปรับลดระดับการบินเป็นผลทำให้เครื่องตก ซึ่งการกระทำดังกล่าวชัดเจนว่าเป็นไปโดยเจตนา ขณะที่หอควบคุมการบินพยายามติดต่อมายังห้องนักบิน
รายละเอียดเหตุการณ์
เยอรมันวิงส์ เที่ยวบินที่ 9525 ออกเดินทางจากท่าอากาศยานบาร์เซโลนาเอล-แพรต บาร์เซโลนา ที่รันเวย์  เวลา 10.01 น. เพื่อเดินทางสู่ ท่าอากาศยานนานาชาติดึสเซลดอร์ฟ ประเทศเยอรมัน หลังออกเดินทาง ราว 52 นาที ได้ส่งสัญญาณฉุกเฉินกลับมายังหอควบคุมการบินในเมืองมาร์กเซย์ จากระดับความสูง 6,800 ฟิต โดยแจ้งขอลดระดับฉุกเฉิน โดยเครื่องบินลดระดับลงอย่างรวดเร็ว จากความสูง 38,000 ฟุต ลงเหลือ 5,000 ฟุต ภายในระยะเวลาเพียง 8 นาที โดยไม่ทราบสาเหตุ จนกระทั่งเครื่องบินดิ่งลงชนเทือกเขาแอลป์สในที่สุด